**Te vreau**

*Stefan Doroftei-Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În astă zi din multe alte zile

Mă plimb sfios prin gânduri fericite,

Mototolind cuvintele în file

Adun esenţe din sărut fierbinte.

Şi le depun pe flori de primăvară

Iubirea să-nflorească printre roze,

Grădinile să cânte din chitară

Să se întreacă-n dansuri tuberoze.

Acolo undeva prin compromisuri

Se lăfăie speranţa fără teamă,

Te vreau în lumea mea dintre abisuri;

De astăzi, de genuni voi ţine seama.

Te vreau fără să urle depărtarea

Prin stihuri alarmate de distanţă,

Aş înfrunta un secol aşteptarea

Ca să te prind o clipă în prefaţă.

Zorii ca nişte vreascuri fumegânde

Împachetaţi în mantia cerească,

Aleargă pe cicloane furibunde

Un răsărit fierbinte să-ţi vestească.

Iar eu respir din flăcările-aprinse

Privirea ta ce doarme într-o rază

Am s-o trezesc să vadă lacrimi stinse

Şi un surâs de dor ce te veghează.